Josy Hamer
De Josy Hamer, gebuer den 3. Oktober 1925 zu Eeselbuer, a gestuerwen de 26. Dezember 2022, war e lëtzebuergesche Violonist, Hautboisspiller an Direkter vum Conservatoire vun der Stad Lëtzebuerg.

Vum zweete Schouljoer un ass hien zu Esch-Uelzecht an d'Museksschoul gaangen, wou hie Solfège, Gei an Hautbois studéiert huet. No dem zweete Weltkrich huet e säi Museksstudium zu Bréissel um Conservatoire Royal weidergefouert a mat e puer Diplomer ofgeschloss. Kuerz duerno gouf en 1949 vum Henri Pensis an den Orchester vun RTL engagéiert, wou en déi zwee Instrumenter Gei an Hautbois gespillt huet. Doniewent war hie vun 1955 bis 1965 Dirigent vun der Dikrecher Philharmonie an huet zu Dikrech an der Museksschoul Gei, Hautbois a Klarinett enseignéiert. Vun 1965 bis Dezember 1989 war hien deen éischte Lëtzebuerger Direkter vum Stater Conservatoire, deen duerch seng Impulser 1985 en neit Gebai um Geesseknäppche krut.

Gielercher 
 Officier vum Ordre d'Orange Nassau (Promotioun 1974)
 Officier vum Ordre de Mérite du Grand-Duché de Luxembourg (Promotioun 1974)

Lëtzebuergesch Violonisten
Lëtzebuergesch Hautboisspiller
Officier vum Ordre d'Orange-Nassau
Gebuer 1925
Gestuerwen 2022
Officier de l'Ordre de Mérite du Grand-Duché de Luxembourg
Lëtzebuergesch Musekspedagogen